79 
XXXIX. 
Eine Art Garten⸗ Mentha horten- 
mluuͤntze. ſis, verticillata. 
| Jeſe in der Ordnung folgende / gruͤn⸗ und weiß⸗ 
geſprengte Raupe hab ich auf der geſunden 
und wolriechenden Garten⸗6muͤntze Blättern 
gefunden / welches Kraͤutlein man hier insgemein Herz 
tzentroſt nennt: Die eine Art / der auch allhier wolbe⸗ 
kanten / und insgemein genanten Deimenten / ſo die 
rechte / krauſe Muͤntze / oder anderswo das Balſam⸗ 
kraͤutlein heiſſt. Dieſes letztere / obwol wilde / doch wol⸗ 
riechende Kraͤutlein / wird bey uns / in hieſiger Stadt / 
den neuen Ehleuten am erſten Tag ihres Hochzeitſeſts / 
zur Ehrenfreude / hauffen weis vor die Thuͤren geſtreut. 
Mit den erſten Blättern aber hab ich obbeſagte Raupen / 
bis in den July / erhalten; wann man ſie angeruͤhrt / ha⸗ 
ben fie mit dem Kopf ſehr gefchtoind hin und her geſchla⸗ 
gen / als ob fie ſehr zornig waͤren; und das thaͤten ſie 
wol zehenmal nacheinander: Darnach / uͤber eine Wei⸗ 
le / aſſen fie wieder / und zwar fo geſchwind / als wann ſie 
groſſe Eile darzu haͤtten. Eine ſolche Raupe nun ſitzet 
auf zweyen / gruͤnen Blaͤtlein der obgedachten erſten 
Muͤntze abgebildt / welche noch jung und ohne Bluͤe; 
dieweil ſie die Raupen alſo genoſſen. Darauf begaben 
fie ich mitten im July zu ihre: Veraͤnderung / und mach⸗ 
i ten 
3 
